4. ΝΟΜΟΣ υπ' αριθ. 4079 της 25 Ιουν./16 Ιουλ. 1960 (ΦΕΚ Α΄  107) Περί κυρώσεως του παρά της Ελληνικής Κυβερνήσεως υπογραφέντος Δευτέρου προσθέτου Πρωτοκόλλου της Γενικής Συμφωνίας περί Προνομίων και Ασυλιών του Συμβουλίου της Ευρώπης. Άρθρον μόνον.-Κυρούται και έχει πλήρη ισχύν Νόμου το εν Παρισίοις υπογραφέν την 15ην Δεκ. 1956 Δεύτερον Πρωτόκολλον Γενικής Συμφωνίας περί Προνομίων και Ασυλιών του Συμβουλίου Ευρώπης, ούτινος έπεται το αγγλικόν και γαλλικόν κείμενον μετά μεταφράσεως εις την ελληνικήν. Σελ. 400 ΔΕΥΤΕΡΟΝ  ΠΡΟΣΘΕΤΟΝ ΠΡΩΤΟΚΟΛΛΟΝ ΓΕΝΙΚΗΣ ΣΥΜΦΩΝΙΑΣ περί ΠΡΟΝΟΜΙΩΝ  ΚΑΙ ΑΣΥΛΙΩΝ του ΣΥΜΒΟΥΛΙΟΥ ΕΥΡΩΠΗΣ Διατάξεις αφορώσαι τα Μέλη της Ευρωπαϊκής Επιτροπής Δικαιωμάτων του Ανθρώπου. Αι υποφαινόμεναι Κυβερνήσεις, Μέλη του Συμβουλίου της Ευρώπης, Έχουσαι υπ' όψιν ότι κατά τας διατάξεις του άρθρ. 59 της Συμβάσεως περί Προστασίας των Δικαιωμάτων του Ανθρώπου και των Θεμελιωδών Ελευθεριών, υπογραφείσης εν Ρώμη την 4ην Νοεμ. 1950, τα Μέλη της Ευρωπαϊκής Επιτροπής Δικαιωμάτων του Ανθρώπου, καλουμένης εφεξής "η Επιτροπή" απολαμβάνουσι εν τη ενασκήσει των καθηκόντων αυτών των υπό του άρθρ. 40 του Καταστατικού του Συμβουλίου της Ευρώπης και των εν ταις δυνάμει του άρθρου τούτου συναφθείσαις συμφωνίαις, προβλεπομένων προνομίων και ασυλιών. Έχουσαι υπ' όψει ότι επιβάλλεται όπως προσδιορισθώσι και διευκρινιθώσι τα εν λόγω προνόμια και ασυλίαι δια προσθέτου πρωτοκόλλου της Γενικής Συμφωνίας περί Προνομίων και Ασυλιών του Συμβουλίου της Ευρώπης, της υπογραφείσης εν Παρισίοις την 2αν Σεπτ. 1949, Συναπεδέχθησαν τα κάτωθι: Άρθρ.1.-Τα Μέλη της Επιτροπής, εν τη ενασκήσει των καθηκόντων αυτών, ως και κατά την διάρκειαν των ταξειδίων προορισμού και προελεύσεως του τόπου συνελεύσεως αυτών, απολαμβάνουσι των κάτωθι προνομίων και ασυλιών: α)απαλλαγήν συλλήψεως ή κρατήσεως και κατασχέσεως των προσωπικών αυτών αποσκευών και, ως προς τας υπό τούτων διαπραχθείσας πράξεις, υπό την επίσημον αυτών ιδιότητα, συμπεριλαμβανομένων των λόγων και εγγράφων αυτών, απαλλαγήν από πάσης δικαιοδοσίας, 40.Δ.α.4 Συμβούλιο της Ευρώπης β)απαραβίαστον οιωνδήποτε χαρτίων και εγγράφων, γ)απαλλαγήν τούτων, ως και των συζύγων αυτών, από παντός περιοριστικού μέτρου αφορώντος την μετανάστευσιν, ως και από πάσης διατυπώσεως καταχωρίσεως (εγγραφής) ξένων, εις τας υπό τούτων επισκεπτομένας ή διασχιζομένας Χώρας, εν τη ενασκήσει των καθηκόντων αυτών. Άρθρ.2.-1.Ουδείς διοικητικός ή έτερος περιορισμός δύναται να επιβληθή εις την ελευθέραν μετακίνησιν Μελών της Επιτροπής κατά την μετάβασιν εις τον τόπον συνελεύσεως της Επιτροπής ή κατά την επιστροφήν. 2.Εις τα Μέλη της Επιτροπής, από απόψεως τελωνειακής και ελέγχου συναλλάγματος, χορηγούνται: α)υπό των ιδίων αυτών Κυβερνήσεων αι διευκολύνσεις αι χορηγούμεναι εις τους ανωτάτους κρατικούς λειτουργούς μεταβαίνοντας εις το εξωτερικόν επί επισήμω αποστολή, β)υπό των Κυβερνήσεων των λοιπών Μελών, αι αυταί διευκολύνσεις, αίτινες αναγνωρίζονται εις τους εκπροσώπους των ξένων Κυβερνήσεων, τελούντες εν επισήμω προσωρινή αποστολή. Άρθρ.3.-Επί τω σκοπώ εξασφαλίσεως εις τα Μέλη της Επιτροπής πλήρους ελευθερίας του λόγου, ως και πλήρους ανεξαρτησίας εν τη ενασκήσει των καθηκόντων αυτών, η απαλλαγή δικαιοδοσίας, όσον αφορά τους λόγους τα έγγραφα ή τας πράξεις τούτων, εν τη ενασκήσει των καθηκόντων αυτών θέλει συνεχισθή χορηγουμένη και μετά την εκπνοήν της εντολής των ως είρηται Μελών. Άρθρ.4.-Τα προνόμια και αι ασυλίαι δεν χορηγούνται προς τα Μέλη προς προσωπικόν τούτων όφελος αλλ' επί τω σκοπώ εξασφαλίσεως, εν πάση ανεξαρτησία, της ενασκήσεως των καθηκόντων αυτών. Η Επιτροπή μόνον έχει αρμοδιότητα όπως εξαγγείλη την άρσιν των απαλλαγών. Κέκτηται όχι μόνον το δικαίωμα αλλά και το καθήκον όπως άρη την απαλλαγήν μέλους τινός τούτου, εις πάσαν περίπτωσιν ένθα, κατά την κρίσιν της, η απαλλαγή θα ημπόδιζε την απόδοσιν δικαιοσύνης ή ή απαλλαγή δύναται να αρθή χωρίς να παραβλάπτεται ο σκοπός δι' ον εχορηγήθη αύτη. Άρθρ.5.-Το παρόν πρωτόκολλον τίθεται προς υπογραφήν των Μελών του Συμβουλίου άτινα δύνανται να μετάσχωσι τούτου: α)Δι' υπογραφής άνευ επιφυλάξεως επικυρώσεως. β)Δι' υπογραφής υπό την επιφύλαξιν επικυρώσεως. Τα κυρωτικά έγγραφα θέλουσι κατατεθή παρά τη Γενική Γραμματεία του Συμβουλίου Ευρώπης. Άρθρ.6.-1.Το παρόν πρωτόκολλον τίθεται εν ισχύϊ ευθύς ως τρία Μέλη του Συμβουλίου της Ευρώπης θέλουσι υπογράψει τούτο άνευ επιφυλάξεως επικυρώσεως ή θέλουσιν επικυρώσει τούτο, συμφώνως προς τας διατάξεις του άρθρ. 5. 2.Δι' οιονδήποτε Μέλος, όπερ ήθελεν υπογράψει μεταγενεστέρως ή ήθελεν επικυρώσει τούτο, το παρόν πρωτόκολλον τίθεται εν ισχύϊ από της υπογραφής ή της καταθέσεως του κυρωτικού εγγράφου. Άρθρ.7.-Ο Γενικός Γραμματεύς του Συμβουλίου της Ευρώπης θέλει κοινοποιήσει προς τα Μέλη του Συμβουλίου, την ημερομηνίαν αφ' ης τίθεται εν ισχύϊ το παρόν πρωτόκολλον ως και τα ονόματα των Μελών, άτινα υπέγραψαν τούτο άνευ επιφυλάξεως ή επεκύρωσαν τούτο. Εις πίστωσιν των ανωτέρω, οι υπογεγραμμένοι, δεόντως εξουσιοδοτημένοι προς τούτο, υπέγραψαν το παρόν πρωτόκολλον. Εγένετο εν Παρισίοις, την 15ην Δεκ. 1956, εις αγγλικήν και γαλλικήν γλώσσαν, -αμφότερα τα κείμενα μαρτυρούντα αμοιβαίως την πιστότητα- εις εν μόνον αντίτυπον, όπερ θέλει κατατεθή εν τοις Αρχείοις του Συμβουλίου της Ευρώπης. Ο Γενικός Γραμματεύς θέλει κοινοποιήσει κεκυρωμένα αντίγραφα εις απάσας τας υποφαινομένας Κυβερνήσεις. (Έπονται αι υπογραφαί των αντιπροσώπων της Αυστρίας, Βελγίου, Δανίας, Ομοσπ. Γερμανικής Δημοκρατίας, Ελλάδος, Ισλανδίας, Ιταλίας, Λουξεμβούργου, Κάτω Χωρών, Νορβηγίας, Σάαρ, Τουρκίας και Μ. Βρεττανίας και Β. Ιρλανδίας). Συμφώνως προς την από 21 Φεβρ./18 Μαρτ. 1961 (ΦΕΚ Α΄ 53) ανακοίνωσιν του Υπουργείου Εξωτερικών, η κατάθεσις των οργάνων επικυρώσεως του ως άνω δευτέρου Πρωτοκόλλου εγένετο την 2 Φεβρ. 1961, συνεπώς η ισχύς αυτού άρχεται από της ημερομηνίας ταύτης (2 Φεβρ. 1961). 